Sillatkaan eivät säily varkailta
Sillatkaan eivät säily varkailta. (S.H.) T. k. 3 pnä ilmoitti Oulujoen sillan vartija August Herva, että Tuiran puoleisesta puusillasta oli viime aikoina varastettu sillan kannatuskaarten päältä lyijylevyjä. Lyijylevyt, joita on yhteensä 5 m2, painavat 90 kg. ja on näiden arvo noin 450 mk. Varkauteen syyllisinä on pidätetty 8 nuorukaista, joista 5 on Alalaanilasta ja 3 kaupungista. Pidätetyt ovat kaikki alle 20 vuoden. He ovat tunnustaneet tekonsa. Varastamansa lyijyt ovat he myyneet useille kaupungin romutavarain kauppiaille. Lyijy, josta on jo miltei puolet saatu takaisin, on osalta sulatettu harkoiksi, jottei olisi käynyt selville sen alkuperäinen muoto.

Kaikki varkauteen osalliset ovat ensikertalaisia ammatissaan ja näyttää heitä houkutelleen tekoonsa jonkunlainen "gulsshaaminen". Nuoret varkaat, jotka tekonsa lienevät suorittaneet yön aikana, eivät näytä olleen arkalasta kotoisin, sillä korkean puusillan alle pääsy ja siellä oleksiminen ei ole ollut aivan helppo tehtävä, huomauttaa K:u.

[Lähde: Uusi Suometar 19.2.1917 sivu 3]

[K:u = Kaiku-niminen sanomalehti]

Anonyymi
Rikokset
Uusi Suometar
1917